Приложение № 1 към чл. 16.

|  |  |
| --- | --- |
| **ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО\***  \*Приложете към формуляра допълнителни информация/документи | |
| **Институция:**  Министерство на околната среда и водите | **Нормативен акт:**  *Закон за изменение и допълнение на Закон за отговорността за предотвратяване и отстраняване на екологични щети (ЗИД на ЗОПОЕЩ)* |
| За включване в законодателната програма на Министерския съвет за периода: *първо полугодие на 2020г.* | **Дата:** м. юни 2020г. |
| **Контакт за въпроси:**  Силвия Димитрова, директор на дирекция „Екологична оценка, оценка на въздействието върху околната среда и предотвратяване на замърсяването“ (ЕООВОСПЗ),  МОСВ:  [sdimitrova@moew.government.bg](mailto:sdimitrova@moew.government.bg) | Телефон:  02/ 940 6219 |
| 1. Дефиниране на проблема:   Предвид влизането в сила на Регламент (ЕС) 2019/1010 *на Европейския парламент и Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета* (**Регламент (ЕС) 2019/1010**), към настоящия момент е налице несъответствие на Европейското и националното законодателство и по-конкретно на Закона за отговорността за предотвратяване и отстраняване на екологични щети (транспониращ в националното законодателство Директива 2004/35/ЕО) със приетите изменения на Директивата, съгласно член 3 на Регламента.   * 1. **Кратко опишете проблема и причините за неговото възникване. Посочете аргументите, които обосновават нормативната промяна.**   На 25.06.2019г. влезе в сила Регламент (ЕС) 2019/1010, цитиран по-горе. Изменящият европейски акт е регламент и като такъв има пряко приложение. Предвид, че същият изменя *Директива 2004/35/ЕО относно екологичната отговорност по отношение на предотвратяването и отстраняването на екологични щети* (Директива 2004/35/ЕО), транспонирана в националното ни законодателство чрез *Закона за отговорността за предотвратяване и отстраняване на екологични щети (ЗОПОЕЩ)*, следва законът да бъде променен с цел избягване на противоречия в нормативната уредба на европейско и национално ниво*.*  С въвеждането на Регламент (ЕС) 2019/1010, ЕС се ангажира да подсили по прозрачен начин доказателствената база по прилагане на Директива 2004/35/ЕО.  В член 3 на Регламент (ЕС) 2019/1010, се правят изменения на чл. 14 и чл. 18, във връзка с приложение VІ от Директива 2004/35/ЕО, а именно:   * в член 14, параграф 2 се заличава, а * в член 18 с правят изменения, като се въвеждат нови срокове за предоставяне на информация по прилагането на директивата, както и се правят промени в обхвата и формата на предоставяната информация (по-специално Приложение VІ на Директивата).   Предвид горното, цитираните по-горе промени следва да бъдат въведени и в националното законодателство с предложения проект на акт (ЗИД на ЗОПОЕЩ).   * 1. **Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство**.   Проблемът в прилагането на ЗОПОЕЩ предвид възникналото обстоятелство, а именно приемането на Регламент 2019/1010, ще се изрази в липсата на нормативна разпоредба в ЗОПОЕЩ относно бъдещо докладване на Република България пред ЕК по прилагане на директивата, съобразно въведените нови срокове с Регламента, както и в несъответствие на обхвата и формата на изискуемите данни в доклада.  С член 3 на Регламент ЕС 2019/1010 се правят следните изменения на Директива 2004/35/ЕС, а именно:  1) чл. 14, параграф 2 се заличава (но той се отнася до задължения за ЕК през 2010г.);  2) чл. 18 се заменя със следния текст: „*Чл. 18 Данни за изпълнението и информационна база*:  *1. 30 април 2022г. и на всеки пет години след това - Комисията да събира информация от държавите членки, разпространявана в съответствие с Директива 2003/4/ЕО на Европейския парламент и на Съвета относно обществения достъп до информация за околната среда и за отмяна на Директива 90/313/ЕИО на Съвета;*  *2. преди 30 април 2022г. и на всеки пет години след това – Комисията да извършва оценка на настоящата директива и да я публикува и*  *3. до 31 декември 2020г. – Комисията да разработи насоки за осигуряване на общо разбиране на понятието „екологични щети“, както е определено в член 2.*  3) Приложение VІ се заменя със следното „*Приложение VІ Информация и данни, посочени в член 18, параграф 1“.*: (по-специално *се правят промени в информацията/данните, посочени в член 18, параграф 1, която държавите-членки ще предоставят на Комисията*.  Предвид гореизложеното, ЗОПОЕЩ също следва да бъде изменен и допълнен, съобразно измененията на Директива 2004/35/ЕО, въведени с член 3 на Регламент 2019/1010.  Направени са също допълнения в ЗИД на ЗОПОЕЩ на основание детайлен преглед на разпоредбите на закона, от гледна точка на опита по прилагането му. С това се постига отстраняване на констатирани пропуски и подобряване на предвидените в закона процедури.   * 1. **Посочете дали са извършени последващи оценки на нормативния акт или анализи за изпълнението на политиката и какви са резултатите от тях.**   Не са извършвани последващи оценки или анализи, с изключение на настоящия. | |
| 1. 2. Цели:   *Посочете целите*, *които си поставя нормативната промяна, по конкретен и измерим начин и график (ако е приложимо) за тяхното постигане. Съответстват ли целите на действащата стратегическа рамка?*  Целта на ЗИД на ЗОПОЕЩ е да се осигури прилагането на Регламент 2019/1010 (*въвеждащ с член 3 измененията в Директива 2004/35/ЕО, описани в т. 1.2. по-горе*). По този начин ще се осигури пълно съответствие на прилагане на националното спрямо европейското законодателство.  Също така са направени допълнения в ЗИД на ЗОПОЕЩ на основание детайлен преглед на разпоредбите на закона, от гледна точка на опита по прилагането му, с което се цели отстраняване на констатирани пропуски и подобряване прилагането на предвидените в закона процедури. | |
| 3. Идентифициране на заинтересованите страни:  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)*  ***Засегната общественост***:  ***Физически лица***, които са оператори по смисъла на т. 19 а) от Допълнителните разпоредби (ДР) на ЗОПОЕЩ („19. а) *физическо лице, търговец по смисъла на търговски закон, кооперация по Закона за кооперациите, лице по Закона за юридическите лица с нестопанска цел, дружество по Закона за задълженията и договорите, бюджетно предприятие по смисъла на Закона за счетоводството, държавно предприятие, което не е образувано по Търговския закон*);  населението, което може да бъде и/или е засегнато в резултат на случай/и на непосредствена заплаха/причинени екологични щети по смисъла на ЗОПОЕЩ;  ***Икономическите оператори***:  Икономическите оператори, които са оператори по смисъла на т. 19 б) от ДР на ЗОПОЕЩ („т. 19 *б) физическо лице, търговец или юридическо лице с нестопанска цел, или бюджетно предприятие по смисъла на националното законодателство на друга държава, което извършва дейност на територията на Република България, включително в случаите, когато са му делегирани права за извършване на такава дейност или притежава разрешително, разрешение или лиценз за дейност.*“)  *(Видно от* Публичния регистър *на операторите, които извършват дейностите по приложение №1 към чл. 3, т. 1 от Закона за отговорността за предотвратяване и отсраняване на екологични щети -* към 05.12.2019г. броят на икономическите оператори е над 2000 бр.*)*  ***Компетентни органи (24 бр)***:  Компетентни органи по ЗОПОЕЩ (съгласно чл. 6 от ЗОПОЕЩ) са министърът на околната среда и водите, директорите на регионалните инспекции по околна средата среда и водите (РИОСВ), директорите на басейновите дирекции по управление на водите, директорите на националните паркове.  *(На основание чл. 6 от ЗОПОЕЩ, броя на компетентните органи възлиза на 24 бр. в т.ч. министъра на околната среда и водите, директорите на регионалните инспекции по околната среда и водите – 16 бр., директорите на басейновите дирекции по управление на водите – 4 бр. и директорите на националните паркове – 3 бр.)*  ***Контролни органи (24бр)***:   * Министърът на околната среда и водите или оправомощени от него длъжностни лица осъществяват контрол за прилагането на постановените превантивни мерки, всички приложими мерки за контрол, улавяне, премахване на замърсителите и/или други фактори, причинили екологични щети и за прилагането на постановените оздравителни мерки (съгласно чл. 56, ал. 1 от ЗОПОЕЩ); * Директорите на РИОСВ, директорите на басейновите дирекции, директорите на националните паркове или оправомощени от тях длъжностни лица в съответствие с компетенциите им по чл. 8, 9 ,10 и 12 осъществяват контрол върху дейността на операторите за изпълнение на задълженията им по закона; изпълнение на предписанията, дадени от компетентните органи, прилагане на превантивни мерки, прилагане на постановените оздравителни мерки предоставянето на информация изготвянето и предоставянето от операторите на доклади.   *(На основание чл. 56 от ЗОПОЕЩ, броя на компетентните органи възлиза на 24 бр. в т.ч. министъра на околната среда и водите, директорите на регионалните инспекции по околната среда и водите – 16 бр., директорите на басейновите дирекции по управление на водите – 4 бр. и директорите на националните паркове – 3 бр.)*  ***Регионални здравни инспекции***  ***Неправителствени природозащитни организации*** | |
| 4. Варианти на действие:  *Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие".*  Вариант 0. Без действие:  Този вариант би означавало неосигуряване на съответствие с Регламент (ЕС) 2019/1010 (и по-специално в частта на член 3). Очакваният ефект от това би се изразил в несъответствие на нормативната уредба на национално ниво спрямо европейското.  Това се дължи на факта, че с Регламента се изменят директиви, които вече са транспонирани в националното законодателство и оставането на националните разпоредби в сегашния им вид би довело до несъответствие на последните, въведени с европейското законодателство.  Предвид горното, резултатът от подобно действие ще доведе до прилагане на директивата на национално ниво *(респективно ЗОПОЕЩ*), несъответстващо на европейските изисквания, с произтичащите от това възможности за наказателна процедура по прилагане на директивата.  В случай, че не се направят промените въз основа на прегледа на практическото прилагане на ЗОПОЕЩ, няма да се отстранят констатираните пропуски в закона, както и няма да се подобри прилагането му в резултат на анализа на практическия опит, който показва необходимост от това.  **Вариант 1**. Предприемане на действие:  Този вариант би означавал осигуряване прилагне на Регламент (ЕС) 2019/1010 (и по-специално в частта на член 3) с приемане на ЗИД на ЗОПОЕЩ (*с който се въвеждат изискванията на**член 3 на Регламента*).  Със ЗИД на ЗОПОЕЩ се привежда в съответствие формата и съдържанието на информацията, която Република България, като държава членка на ЕС трябва да предоставя на ЕК по прилагане на Директива 2004/35/ЕС, като в съответствие с Регламента, се създават параграф 2а и параграф 8 в Преходните и заключителни разпоредби и чл. 55 от ЗОПОЕЩ, както следва:  1. Параграф 2а е със следния текст: „Този закон осигурява прилагането на Регламент (ЕС) 2019/1010 *на Европейския парламент и Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета“*  2. Създава се нов параграф 8 в ПЗР на ЗОПОЕЩ. В параграф 8 от ПЗР на ЗОПОЕЩ се въвежда изискването на разпоредбата на член 3, ал. 2, параграф 1 на Регламента по отношение на срока за представяне на информация на Комисията и по-специално: „*Комисията събира информация от държавите членки, разпространявана в съответствие с Директива 2003/4/ЕО на Европейския парламент и на Съвета, и доколкото е налична, относно опита, натрупан при прилагането на настоящата директива. Тази информация включва данните, посочени в приложение VІ към настоящата директива, и се събира в срок до 30 април 2022г. и на всеки пет години след това*“. Текстът на параграф 8 е, както следва: „Информацията по чл. 55 се предоставя на ЕК в срок до 30 април 2022г. и на всеки пет години от тази дата“.  2. В чл. 55 от ЗОПОЕЩ се правят изменения и допълнения, за привеждане в съответствие с Приложение VІ на Директива 2004/35/ЕО, изменено с член 3, алинея 3 на Регламента. В Приложение VІ се конкретизира информацията и данните, посочени в член 18  Член 55 се изменя така:  „Чл. 55. Министърът на околната среда и водите или оправомощено от него длъжностно лице предоставя на Европейската комисия за всеки отделен случай на екологична щета следната информация и данни:   |  |  | | --- | --- | | 1. | Вид на екологичните щети по смисъла на чл.4, ал.1, дата на възникване и/или констатиране на щетите; | | 2. | Описание на дейността в съответствие с приложение №1 към чл. 3, т.1; |   3. Всяка друга, имаща отношение информация относно опита, натрупан при прилагането на закона.“.  Очакваният ефект от горното действие би се изразил в осигуряване на съответствие на нормативната уредба на национално ниво спрямо европейското. С промените се въвежда периодично докладване по прилагане на директивата (на 5(пет) години, считано от 30 април 2022г.) от Република България пред ЕК, което по принцип не предполага необходимост от допълнителни финансови ресурси (напр. за извършване на услуги от външен изпълнител).  Също така, в случай, че се направят промените въз основа на прегледа на практическото прилагане на ЗОПОЕЩ, ще се отстранят констатираните пропуски в закона, както и ще се подобри прилагането му в резултат на анализа на практическия опит, който показва необходимост от това.  Предвид гореизложеното, препоръчителният вариант на действие е Вариант 1. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.*  Вариант 0 - Без действие:  В случай, че не се осигури прилагането на Регламент (ЕС) 2019/1010 може да доведе до възникването на следните проблеми:  - несъответствие на националното прилагане на Директива 2004/35/ЕО, респ. на Регламент 2019/1010, спрямо европейското прилагане на директивата (респ. спрямо прилагането от държавите членки, които са въвели прилагането му);  - несъпоставимост на данните, които предоставя България на ЕК, спрямо данните, които се изискват по член 3 на Регламент (ЕС) 2019/1010 (*които ще се представят от държавите-членки на ЕК в срок до 30.04.2022г. и на всеки пет години след това*) и които са основа за оценката на прилагането на Директива 2004/35/ЕО, която се извършва от ЕК на основание докладите с информацията.  Описаните по-горе несъответствия биха могли да окажат въздействие върху оценката на ЕК за прилагането на Директива 2004/35/ЕО и Регламент 2019/1010 в България (*поради несъпоставимост на представените данни с изискуемите данни от една страна, както и от друга – несъпоставимост с данните, предоставени от другите държави-членки, прилагащи регламента*). Също така биха могли да доведат до наказателна процедура на ЕК срещу РБългария за неспазване на европейското законодателство.  Това би имало пряко негативно въздействие върху компететните и контролните органи, имащи пряко отношение към изготвянето на информацията, необходима за докладването на РБългария пред ЕК (*което би се изразило в липсата на нормативно основание в ЗОПОЕЩ, което да отговаря на изискванията на член 3 на Регламента*)  Също така ако не се направят промените въз основа на прегледа на практическото прилагане на ЗОПОЕЩ, няма да се отстранят констатираните пропуски в закона, както и няма да се подобри прилагането му в резултат на анализа на практическия опит.  **Вариант 1** Предприемане на действие:  При осигуряване прилагането на член 3 от Регламент (ЕС) 2019/1010 в ЗОПОЕЩ не се очакват негативни въздействия.  В случай, че се направят промените въз основа на прегледа на практическото прилагане на ЗОПОЕЩ не се очакват негативни въздействия. | |
| 6. Положителни въздействия:  *Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  Вариант 0 - Без действие  При този вариант няма да се осигури съответствие на националните разпоредби (в ЗОПОЕЩ) с въведените с член 3 на Регламент 2019/1010 нови европейски изисквания (по отношение на обхвата на информацията и данните, които държавите членки са задължени да предоставят на ЕК, както и сроковете за това), по прилагане на Директива 2004/35/ЕО, респ. няма положително въздействие.  Вариант 1 Предприемане на действие:  С приемането на ЗИД на ЗОПОЕЩ, въвеждащ изискванията на член 3 на Регламент (ЕС) 2019/1010, ще се осигури:   * съответствие на националното прилагане на Директива 2004/35/ЕО, респ. на Регламент 2019/1010, спрямо европейското прилагане; * съпоставимост на данните, които предоставя България на ЕК, с данните, които се изискват по член 3 на Регламент (ЕС) 2019/1010 (*които ще се предоставят от държавите-членки на ЕК в срок до 30.04.2022г. и на всеки пет години след това*) и които са основа за оценката на прилагането на Директива 2004/35/ЕО, която се извършва от ЕК на основание предоставената информацията.   Предвид горното, Вариант 1 би имал пряко положително въздействие, изразяващо се в осигуряване на *на нормативно основание в ЗОПОЕЩ, което да отговаря на изискванията на член 3 на Регламента,* което ще доведе до обоснованост и съотносимост на предоставената информация, необходима за докладването на РБългария пред ЕК. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани такива. | |
| 1. **Административната тежест за физическите и юридическите лица:**   Ще се повиши  Ще се намали  Няма ефект  Не се очакват негативни ефекти върху административната тежест, тъй като и досега има нормативно изискване заинтересованите страни да поддържат информация за случаи, попадащи в обхвата на ЗОПОЕЩ. Още повече, с предлаганите промени ще се редуцира обхвата на задължително предоставяната информация на ЕК.   1. **Създават ли се нови регулаторни режими? Засягат ли се съществуващи режими и услуги?**   Създават ли се нови регулаторни режими? – не  Засягат ли се съществуващи режими и услуги? – не  Същността на предложените промени са описани в т. 1.2 и т. 4 (Вариант 1) по-горе. Същите не съдържат изискване, респ. няма да доведат до създаване на нови режими и услуги. | |
| 9. Създават ли се нови регистри? Не.  *Ако отговорът е „да". Посочете колко и кои са те.*  Същността на предложените промени са описани в т. 1.2 и т. 4 (Вариант 1) по-горе. Същите не съдържат изискване, респ. няма да доведат до създаване на регистър. | |
| 1. 10. Въздействие върху микро, малки и средни предприятия (МСП):   Актът засяга пряко МСП  Актът не засяга МСП  Няма ефект  Законопроектът засяга оператори по смисъла на ЗОПОЕЩ, които извършват дейности по приложение №1 на закона. ЗОПОЕЩ не прави разграничение на операторите на микро, малки и средни предприятия. В случай, че те извършват дейности по приложение №1 на ЗОПОЕЩ, то той ще се отнася и до тях. | |
| 1. 11. Проектът на нормативен акт изисква цялостна оценка на въздействието:   Да  Не | |
| 12. Обществени консултации:  *Обобщете най-важните въпроси за неформалните обществени консултации в случай на извършване на цялостна OB или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.*  Проектът на ЗИД на ЗОПОЕЩ и оценката на въздействие ще бъдат публикувани в интернет за обществени консултации за 30 дни на:   * Портала за обществени консултации (<http://www.strategy.bg/PublicConsultation>) съгласно чл. 26 от ЗНА и * интернет страницата на МОСВ (<http://www.moew.government.bg/bg/ministerstvo/obstestveni-obsujdaniya/>)   След приключването на обществените консултации и преди приемането, съответно издаването на нормативния акт, ще бъде публикувана справка за постъпилите предложения заедно с обосновка за неприетите предложения на Портала за обществени консултации и на интернет страницата на МОСВ. Законопроектът (ЗИД на ЗОПОЕЩ) ще се съгласува по реда на чл. 32, ал. 1 от Устройствения правилник на Министерския съвет и на неговата администрация. | |
| 1. Приемането на нормативния акт произтича ли от законодателството на ЕС.   *Моля, посочете изискванията за законодателството на ЕС, включително информацията по т.8.1 и дали е извършена оценка на въздействието на ниво ЕС и я приложете (или връзка към източник).*  Да  Не  **Регламент (ЕС) 2019/1010** *на Европейския парламент и Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета;*  **Директива 2004/35/ЕО** *относно екологичната отговорност по отношение на предотвратяването и отстраняването на екологични щети* | |
| 14. Подпис на директор на дирекцията, отговорна за изработването на нормативния акт:  **Име и длъжност:** Силвия Димитрова, директор на дирекция „Екологична оценка, оценка на въздействието върху околната среда и предотвратяване на замърсяването“, МОСВ  Дата: …………………………...2020г.  Подпис: ……………………….. | |